पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर में स्पेन में रहते युवक की पत्नी को मनचले आशिक ने परेशान कर दिया। पहले वह खुद हेल्थ केयर में काम करने वाली महिला को फोन कर तंग करने लगा। जब महिला ने विरोध जताया तो अपने दोस्तों को भी उसका नंबर बांट दिया। वो भी उसे फोन कर तंग करने लगे। परेशान होकर महिला पुलिस के पास पहुंची। इसके बाद आरोपी के खिलाफ केस दर्ज कर लिया गया है।
अकेली रहने का पता चलने पर उठाया फायदा
जालंधर की रहने वाली महिला ने बताया कि उसका पति स्पेन में रहता है। वहीं बेटा कपूरथला में कीर्तन सीख रहा है और वहीं रहता है। वह घर में अकेली रहती है। वह माडल डाउन में एक हेल्थ केयर में सामान बेचने का काम करती है। इसी दौरान लांबड़ा के गांव नाहलां के मुख्तियार सिंह उर्फ साबू को उसका नंबर मिल गया। वो करीब 2 महीने से उसे परेशान करने लगा। वह बार-बार उसे मोबाइल पर कॉल करता है और गंदी बातें करता है। उसने दूसरे लोगों को भी उसका नंबर बांट दिया है। इसके बाद अलग-अलग लोग उसके मोबाइल पर कॉल कर उससे गंदी बातें करते हैं।
मेरे घर रात रहने की बात कर किया बदनाम, पहले हुआ था राजीनामा
मुख्तियार साबू उसे बदनाम करता है कि उसके घर रात में रहता हूं। जिस वजह से उसकी बदनामी हो गई कि वह गलत कैरेक्टर की है। वह उसे जान से मारने की भी धमकी देता है। महिला ने बताया कि करीब 7-8 महीने पहले भी मुख्तियार साबू उसे इसी तरह फोन कर परेशान करता था। तब उसने पुलिस को थाने में शिकायत कर दी। उस वक्त जुबानी तौर पर ही उनका राजीनामा हो गया। फिर मुख्तियार साबू ने फोन करना बंद कर दिया। हालांकि इसके बाद 2 महीने पहले से उसने फिर फोन करने शुरू कर दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn